તો હું ઓફીસમાં ગ્યો. એક બે જગ્યાએ પૂછ્યા પછી જે માણસ ડોક્યુમેન્ટ કાઢી આપતો હતો એમની પાસે પહોંચ્યો. ૫૦સેક વર્ષના એક કાકા હતા. જે અમુક લોકોને વિગતો આપી રહ્યા હતા. મારો વારો આવ્યો એટલે મેં એ કાકાને દસ્તાવેજ માટેની પહોંચ બતાવી એમણે એ પહોંચ ધ્યાનથી જોઈને કહ્યુ. ૧૭ વર્ષ જુના દસ્તાવેજ છે. એમણે પહોંચની પાછળ ૫૦ લખ્યા. મને ખ્યાલ આવી ગ્યો કાકા ૫૦ રૂપિયા માંગી રહ્યા છે. આટલા સસ્તામાં પતશે એવો મને વ્હેમ પણ ન્હોતો. મેં કાકાને કહ્યુ વાંધો નહિ હું આપી દઇશ. કાકા એરિયાનું રજીસ્ટર લઈ આવ્યા અને રસીદ નં પ્રમાણેનું નામ ચેક કરવા લાગ્યા.